Vlootbasis-inbraak: Man gevonnis | Maroela Media
Kapt. Lloyd Ramovha, woordvoerder van die Valke in die Wes-Kaap, het Donderdag gesê Gouvias is verlede week in die Wynberg-streekhof gevonnis nadat hy skuldig gepleit het op aanklagte van inbraak en verskeie oortredings van die Vuurwapenbeheerwet.
"Gouvias is altesaam tot 43 jaar tronkstraf gevonnis nadat hy skuldig bevind is op vyf verskillende aanklagte. Die vonnisse, wat strek van vyf tot 13 jaar (wat vir vyf jaar opgeskort is) per aanklag, sal gelyktydig uitgedien word en die beskuldigde sal effektiewelik ses en 'n half jaar tronkstraf moet uitdien," het Ramovha gesê.
Maroela Media het vroeër berig Gouvias is einde Julie deur die Valke in hegtenis geneem saam met twee medepligtiges, Dilian Sewkumar (18) en Karabo Ramokgopa (19). Die inbraak was op 23 Julie waartydens onder meer handgranate, 'n verskeidenheid vuurwapens, ammunisie en weermagtoerusting gesteel is.
Al drie het op 1 Augustus vir die eerste keer in die Simonstad-landdroshof verskyn.
Die saak is tot 23 Februarie uitgestel wanneer Sewkumar en Ramokgopa na verwagting gaan pleit. Sewkumar is steeds in aanhouding en Ramokgopa is in huisarres.
Feit bly staan, indien die SA Vloot (en die res van die Weermag!) paraat was en die nodige bekermingsmaatreels en kontroles in plek gehad het, sou hierdie tipe voorval nooit kon plaasvind nie….
Ek verstaan niks meer van die SA regstelsel nie. Hierdie ou kry vir 5 aanklagte van diefstal van vuurwapens 43jaar en gaan vir ten minste 6.5 jaar sit. Die dokter wat weens nalatigheid 'n kind se dood beteken het, ek beskou dit as moord, kry 4jaar opgeskort vir 5jaar, hy sien nie eers die binnekant van die tronk nie. Is 'n lewe minder werd as vuurwapens volgens die wet/regstelsel???
Ek staan met jou NOU. Dit maak geen sin nie. Hierdie diewe leef nog maar die kindjie is dood. Dit kan nooit reggemaak word nie.